Policajta možno preveliť aj bez jeho súhlasu na plnenie úloh Policajného zboru uložených pri vyhlásení bezpečnostného opatrenia na ochranu života, zdravia alebo práv iných osôb na nevyhnutne potrebný čas. Ak si to situácia vyžaduje, pretože bezpečnostné opatrenie trvá, možno policajta preveliť, ak s tým súhlasí, aj na čas dlhší ako šesť mesiacov, najdlhšie však na jeden rok. Policajta možno preveliť aj do iného miesta výkonu štátnej služby (§ 36 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície).
Teda iba so súhlasom žalobcu ho možno previesť alebo preložiť na iné miesto. Tento právny výklad podporuje aj zákon č. 315/2001 Z. z.. Znenie zákona č. 73/1998 Z. z. je potrebné vykladať v súlade s ústavou a ostatnými právnymi predpismi. Tento výklad potvrdzuje aj znenie samotného zákona č. 73/1998 Z. z., ktorý v § 36 prevedenie ods. 1 uvádza vyslovene len jeden prípad, kedy možno policajta aj bez jeho súhlasu preveliť. Prevelenie bez súhlasu policajta je teda v zmysle citovaného ustanovenia odôvodnené výnimočnosťou situácie a tiež je charakteristické svojim dočasným charakterom. V posudzovanom prípade však tieto zákonné predpoklady na preloženie žalobcu bez jeho súhlasu neboli splnené.
31S/51/2016. Dostupné na https://obcan.justice.sk/content/public/item/ecfa4503-d0a8-4f9f-954e-919706ecb284.
dočasná zmena v služobnom pomere policajta, ktorú možno realizovať za zákonom stanovených podmienok i bez jeho súhlasu, ale iba na stanovený čas
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.